Lue tämä, jos sinulla on kysyttävää ohjelmasta.

Tämän ohjelman (TCBR-käyttöliittymä) tarkoitus on valmistella kirjat lukemista varten matkapuhelimessa TequilaCat Bookreader -midletillä.

Alla kuvataan käyttöliittymän toimintaa. Löydät lisätietoja BookReader-midletistä ohjelman kotisivulta osoitteesta:
http://tequilacat.narod.ru/dev/br/
Suosittelen, että tarkastat löytyykö kotisivulta uusia versioita uusilla ominaisuuksilla ja vikapäivityksillä.

BookReaderin käyttöliittymän ominaisuuksiin kuuluu:
1. Valmisteltavat kirjat voidaan jakaa kappaleisiin kappaleen otsikon tai valitsemasi koon perusteella
2. Ohjelma tukee useita eri puhelinmerkkejä: Nokia, Siemens jne
3. Valmistellessasi kirjaa voit valita haluamasi kirjasinkoon puhelimeesi, tai jonkin Windowsiin asennetuista tasaleveyksisistä kirjasimista.
  Tällä hetkellä vain tasaleveyksiset fontit, kuten Courier ovat tuettuja. Tulevissa versioissa voidaan käyttää myös muuttuvaleveyksisiä fontteja.
4. Voit valita tausta- ja kirjainvärin, jotta lukeminen olisi mahdollisimman mukavaa.
5. Voit valita monia lukuopitioita.
6. Jos työkaluohjelman mukana tulee lokalisointitiedosto, voit valita haluatko kääntää midletin, jolloin kaikki puhelimen komennot ja valikot näkyvät omalla kielelläsi.

================================================
Kuinka käyttää Bookreaderin käyttöliittymää:
================================================
1. Paina "+"-näppäintä lisätäksesi tekstitiedostoja kirjaan
2. Paina "-"-näppäintä poistaaksesi tekstejä luettelosta
3. Voit nimetä tekstit uudelleen "Nimeä uudelleen"-näppäimellä tai vaihtamalla otsikoita puhelimesta
5. Valitse puhelimesi merkki ja malli "Asetukset"-välilehdeltä
5. Valitse haluamasi valinnat ja kokorajoitukset (alla lisätietoja kokorajoituksista)
  Valinta "Laajenna ruudun korkeutta" toimii vain Motorolan ja Samsungin puhelinmalleissa, voit käyttää koko näytön tilaa käyttämällä kapeampaa osaa näytöstä valikkokomennoille.

6. Valitse "Fontit"-valintalehdeltä sopiva väri tekstille ja taustalle. Valitsemalla "Käytä puhelimen fontteja" voit säästää hiukan muistia kirjoille (1-2 kilotavua), jos puhelimessasi on kokorajoituksia (alla)
7. Valitse kirjan nimi ikkunan alareunasta. Tätä nimeä käytetään puhelimessasi, joten käytä vain latinalaisia kirjaimia, numeroita ja alaviivoja.
8. Voit valita kansion, jonne kirjat luodaan "..."-painikkeesta. Kirjojen luonnin jälkeen voit avata kansion napsauttamalla sen nimeä.
9. Paina "Luo Jar" luodaksesi kirjat

Huomaa: Bookreader-midlet tukee vain tekstitiedostoja. Jos haluat lukea MS Word -tiedostoja, ne täytyy ensin muuttaa tekstimuotoon "Tallenna nimellä..." -komennolla ja valitsemalla "Vain teksti"

Ohjelma tuottaa kirjoja: JAD- ja JAR-tyyppisiä tiedostopareja, joiden määrä riippuu asetuksista ja tekstin määrästä. Jokainen kirja on JAR- ja JAD-tiedostopari.

JAR-tiedostot sisältävät kirjat - ne sisältävät tekstitiedostot ja Bookreader-midletin. Itse asiassa ne ovat ZIP-pakattuja tiedostoja .JAR-tiedostopäätteellä ja niitä voidaan tutkia millä tahansa ZIP-pakkausta tukevalla purkuohjelmalla.
JAD-tiedostot ovat lyhyitä tekstitiedostoja, jotka kuvaavat midletit. Jokaisella JAR-tiedostolla pitäisi olla JAD-tiedosto, joka kuvaa sen ominaisuudet. Jotkut puhelimet eivät tosin tarvitse niitä, esimerkiksi SE T6x0 ja Motorola Accompli -puhelimet.

Kun olet saanut kirjasi luotua, asenna ne puhelimeesi ja nauti lukemisesta.
Löydät lisätietoja midletien asentamisesta puhelimesi käyttöoppaasta ja internetin keskustelupalstoilta - aiheesta löytyy paljon tietoa. Jotkut puhelinmallit (kuten Nokia 3410) eivät tule Java-midletien asennusta suoraan välikaapelilla, IRDA- tai BlueTooth-yhteydellä, voit silti asentaa midletit internetin kautta siirtämällä ne ensin jollekin WAP-sivustolle.

====================================
Usein kysyttyä (tärkeää!)
====================================

Miksi JAR-tiedostojen ja tekstikappaleiden kokoja pitää rajoittaa?

Matkapuhelimet ovat pieniä laitteita, joilla on rajoitetut ominaisuudet. Yksi rajoittava tekijä on puhelimien muistin koko, joka on usein aika pieni. Matkapuhelinvalmistajat asettavat siksi sovellusten maksimikoolle mallikohtaisen maksimikoon.

Pienen muistin vuoksi suurin mahdollinen avattavan tekstitiedoston koko on rajoitettu. Jos yhden kappaleen koko on liian suuri, laite ei voi lukea sitä, ja antaa vain virheilmoituksen tai lataa vain osan kappaleesta.

Näiden rajoitusten ohittamiseksi, TCBR käyttöliittymä sallii kappaleiden ja JAR-tiedostojen koon rajoittamisen.

Jos sinulla on joku seuraavista ongelmista:

Ongelma:
JAD- ja JAR-tiedostoja ei voi asentaa puhelimeen tai niitä ei voi suorittaa onnistuneen asennuksen jälkeen (virheet kuten "Sovellusvirhe" tai "Tiedosto liian suuri" jne)

Ratkaisu 1:
Luotu JAR-tiedosto on liian suuri mahtuakseen puhelimeesi. Rajoita JAR-tiedoston kokoa asetuksista.

Ratkaisu 2:
Olet valinnut väärän midlet-version, puhelinvalmistajan tai puhelinmallin. Bookreaderin käyttämissä ominaisuuksissa on eroja eri puhelinmallien välillä. Jos asennat eri puhelinmallille suunnitellun Bookreaderin, asennus ei todennäköisesti onnistu.

Ongelma:
JAR-tiedoston asennus ja sen suorittaminen onnistuu, mutta sen sisältämää kirjaa ei voi avata, tai kirjat avautuvat mutta osa tekstistä on kadonnut (verrattuna JAR-tiedostojen sisältä löytyviin tekstitiedostoihin)

Ratkaisu:
Kirjan kappaleet ovat liian suuria mahtuakseen puhelimen muistiin. Rajoita kappaleiden kokoa asetuksista.

Ongelma:
Kappaleita tai JAR-tiedostoja on todella paljon.

Ratkaisu:
Asetit koon kilotavuissa (esim 60), mutta kokojen pitäisi olla tavuissa (tässä tapauksessa 60000).

Suositellut koot joillekin puhelimille ovat:

Nokia S40 (useimmat Nokia-puhelimet) - maksimi JAR-tiedoston koko 64000, maksimi kappaleen koko 60000

SonyEricsson T6x0 ja Motorola T720 - JAR-kokoa ei ilmeisesti ole rajoitettu (tai 200-300 kt), kappaleen koko 120000-150000.

Jos puhelintasi ei ole lueteltu yllä, ja sinulla on edelläkuvattuja ongelmia, yritä löytää sopivat numerot itse.
Aloita Nokian kokorajoituksista (JAR- tai kappalekoko riippuen ongelmiesi laadusta) ja nosta niitä kunnes löydät yhteensopivuusrajat.
Olen kiitollinen (kuten myös muut Bookreaderin käyttäjät), jos lähetät löytämäsi koot lisättäväksi tälle listalle.



Tämä ohjelma on suojattu tekijänoikeuslailla TequilaCatille, löydät lisätietoja tiedostosta license.txt.

Ohjelma sisältää muita vapaita ohjelmistoja (DLL-muodossa):
* FreeImage-kirjasto
* infozip' zip -kirjasto
* ZipBuilder -kirjasto, sisäänrakennettu infozip' zip -kirjastoon
Kiitokset niiden tekijöille, lisään lisenssitiedot pian.
